kalixlouiis/myanmar-wikipedia-corpus huggingface dataset:
၁၉၉၈ခုနှစ်တွင် ကွာရှင်းခဲ့ကာ သူနှင့်က​လေးများမှာ ဆန်ဒီ​ယေဂိုတွင် ၂၀၀၁ခုနှစ်အထိ​နေထိုင်ခဲ့သည်။
သူ့တွင် သားတစ်​ယောက်နှင့် သမီးနှစ်​ယောက်ရှိသည်။
သူ၏သားမှာ ၂၀၀၄ခုနှစ် ဒီဇင်ဘာလတွင် ဆူနာမီ​ကြောင့် ​သေဆုံးခဲ့ရသည်။
နိုင်ငံ​ရေးလှုပ်ရှားမှု ၂၀၁၄ခုနှစ်တွင် ယင်လပ်အစိုးရအား အာဏာသိမ်းခဲ့​ပြီး​နောက် ၅နှစ်အကြာတွင် ပထမဆုံးပြန်လည်ကျင်းပမည့် ​ရွေး​​​ကောက်ပွဲတွင် ဝန်ကြီးချုပ်​နေရာအတွက် ဥပ္ပလရတနာမှ ဝင်​ရောက်အ​ရွေးခံမည်ဖြစ်​ကြောင်း ​၂၀၁၉ခုနှစ် ​ဖေ​ဖော်ဝါရီလ၈ရက်​နေ့က ကြေညာခဲ့သည်။
ယခင် ဝန်ကြီးချုပ်၂ဦးဖြစ်သူ သက်ဆင် ရှင်နာဝပ်နှင့် ယင်လပ် ရှင်နာဝပ်တို့၏ ရှင်နာဝပ်မိသားစုနှင့်ဆက်စပ်မှုရှိသည့် ထိုင်းရတ်ဆာချက်ပါတီမှ ဝင်​ရောက်ယှဉ်ပြိုင်မည်ဖြစ်သည်။
သူ၏​ကြေညာချက်ထွက်ပြီး မကြာမီတွင် အာဏာသိမ်းစစ်အစိုးရ၏ ဝန်ကြီးချုပ်ဖြစ်သူ ပရာယွတ်ချန်အိုချာကလည်း စစ်တပ်​နောက်ခံပါတီမှ ဝန်ကြီးချုပ်​လောင်းအဖြစ် အ​ရွေးခံမည်ဖြစ်​ကြောင်း ​ကြေညာခဲ့ပြန်သည်။
ထို့​ကြောင့် စစ်အစိုးရ၏မဟာရန်သူ ရှင်နာဝပ်မိသားစုနှင့်လက်တွဲကာ နိုင်ငံရေးအတွင်းဝင်လာခြင်းဖြစ်၍ စစ်တပ်ပါတီနှင့် ထိပ်တိုက်​တွေ့ဆုံကာ ဗဟိုအာဏာကို ဆက်လက်ချုပ်ကိုင်ရန် ကြိုးပမ်း​နေ​သော စစ်အစိုးရ၏ အစီအစဉ်များကို ကစဉ့်ကလျားဖြစ်​စေသည်။
အကယ်၍ ​ရွေး​ကောက်ပွဲတွင် အနိုင်ရရှိပါက ​၁၉၃၂ခုနှစ်​တော်လှန်​ရေးအပြီး စည်းမျဉ်းခံဘုရင်စနစ်မှ တော်ဝင်မိသားစုအတွင်း ပထမဆုံး ဝန်ကြီးချုပ်ဖြစ်လာမည်ဖြစ်သည်။
မင်းသမီးက သူ့အ​နေဖြင့် ​တော်ဝင်အ​ဆောင်အ​ယောင်များကို ၁၉၇၁ခုနှစ်ကပင် စွန့်လွှတ်ခဲ့ပြီးဖြစ်၍ ယခုအချိန်တွင် သာမန်လူအ​​နေဖြင့်သာ​နေထိုင်​နေ​ကြောင်း လူမှုကွန်ယက်မှတစ်ဆင့် ​ပြောကြားခဲ့သည်။
သို့​သော် ချက်ချင်းပင်လျှင် ​မောင်​တော် ရာမ၁၀ဘုရင်က တော်ဝင်မိသားစုဝင်များ နိုင်ငံရေးတွင် ပါဝင်ပတ်သက်ခြင်းသည် “မသင့်တော်”ဘဲ အခြေခံဥပဒေနှင့်လည်း မကိုက်ညီဟု ရုပ်သံမှတဆင့် မိန့်ခွန်းပြောခဲ့သည်။
ဘုရင်​သည် အစ်မ​တော်ကို တိုက်ရိုက်​ဝေဖန်လိုခြင်းမရှိဘဲ အမည်စာရင်းတင်သွင်းခဲ့သည့် နိုင်ငံ​ရေးပါတီကိုသာ ​ဝေဖန်ပြစ်တင်ခဲ့သည်။
နိုင်ငံ​ရေးပါတီမှလည်း ဘုရင်၏ အလိုဆန္ဒပြည့်​စေရမည်ဖြစ်ပြီး ဘုရင့်ဆန္ဒအတိုင်းသာ လုပ်မည်ဖြစ်​ကြောင်း​ပြောခဲ့သည်။
​ ဖေ​ဖော်ဝါရီ ၁၁ရက်​နေ့တွင် ထိုင်း​ရွေး​ကောက်ပွဲ​ကော်မရှင်က ​တော်ဝင်မိသားစုဝင်များသည် အုပ်ချုပ်​ရေးပိုင်း၏အ​ပေါ်တွင်ရှိရမည်ဖြစ်ကာ နိုင်ငံ​ရေးဆိုင်ရာရာထူးများ ရယူခွင့်မရှိဟုဆိုကာ ပယ်ချခဲ့သည်။
ရုပ်ရှင်​လောက ဥပ္ပလရတနာသည် ၂၀၀၈ခုနှစ် ဩဂုတ်လက ထွက်ရှိခဲ့​သော ထိုင်းရုပ်ရှင် Where The Miracle Happens (หนึ่งใจ..เดียวกัน)တ့င် ပါဝင်သရုပ်​​ဆောင်ခဲ့သည်။
:: wherethemiraclehappens.com :: :: ၂၀၁၀ ​အောက်တိုဘာလတွင်လည်း အ​ကောင်းဆုံးသက်​တော်​စောင့်ရုပ်ရှင် (มายเบสต์บอดีการ์ด)တွင်လည်း ပါဝင်ခဲ့သည်။
​ဆွေစဉ်မျိုးဆက် ကိုးကား Category:ထိုင်း တော်ဝင်မင်းသမီးများ။
’ ဆူဒါရတ် ကီယူရာဖန် သည် ထိုင်းနိုင်ငံ​ရေးသမားတစ်ဦးဖြစ်ကာ ထိုင်းရတ်ထိုင်းပါတီ၏ ယခင်ဒုတိယ​ခေါင်း​ဆောင်ဖြစ်သည်။
ထိုင်းပန်ထိုင်း​ဖောင်​ဒေးရှင်း၏ ဥက္ကဋ္ဌလည်းဖြစ်သည်။
ယခင်အစိုးရများလက်ထက်က ဝန်ကြီး၊ဒုဝန်ကြီး တာဝန်များလည်း ထမ်း​ဆောင်ခဲ့သည်။
မိသားစုနှင့် ပုဂ္ဂိုလ်​ရေးဘဝ သူ့ကို ဘန်​ကောက်မြို့တွင် ဆွန်ပွန် ကီယူရာပန်နှင့် ရီနူး ကီယူရာဖန်တို့မှ ဖွားမြင်ခဲ့သည်။
သူ၏အ​ဖေမှာ နခွန်ရတ်ချစီမာပြည်နယ်၏ ယခင်အမတ်​​ဟောင်းဖြစ်သည်။
သူ၏ အထက်တန်းပညာကို ဘန်​ကောက်မြို့ရှိ စိန့်ဂျိုးဇက် ကွန်ဗင့်​ကျောင်းမှ​အောင်မြင်ကာ ချူလာ​လောင်ကွန်းတက္ကသိုလ်မှ စီးပွားကူးသန်းရောင်းဝယ်ရေးနှင့် စာရင်းကိုင်ဘာသာဖြင့် ဘွဲ့ရရှိခဲ့သည်။
ထို့​နောက် ဆဆင်​ကျောင်း မှ မဟာဘွဲ့ရခဲ့သည်။
၂၀၁၈ခုနှစ်တွင် ဗုဒ္ဓဘာသာ​ဘာသာရပ်ဖြင့် ​ဒေါက်တာဘွဲ့ကို မဟာချလာ​လောင်ကွန်းရာဇာပတိ တက္ကသိုလ်မှ ရရှိခဲ့သည်။
သူသည် အိမ်ခြံ​မြေလုပ်ငန်းရှင် ဆိုမိုင်ယို့ လီးလပန်နီယာလတ်နှင့် လက်ထပ်ကာ က​လေး၃​ယောက်​မွေးဖွားခဲ့သည်။
နိုင်ငံ​ရေး​လောက သူ၏ နိုင်ငံ​ရေး​လောကကို ၁၉၉၁ခုနှစ်တွင် စတင်ခဲ့သည်။
ဘန်​ကောက်၏ ခရိုင်၁၂ကိုယ်စားပြုအဖြစ် အမတ်​ရွေးချယ်ခံခဲ့ရသည်။
၁၉၉၂ခုနှစ် ​ရွေး​ကောက်ပွဲတွင် ဘန်​ကောက်တွင်ပင် ပြန်လည်အ​ရွေးခံခဲ့ရကာ ချူအန် လိပိုင်အစိုးရ၏ ဒုတိယ​ပြော​ရေးဆိုခွင့်ရသူအဖြစ် ခန့်အပ်ခံခဲ့ရသည်။
၁၉၉၄ခုနှစ်တွင် ပလန်းဓမ္မပါတီ၏ အ​ထွေ​ထွေအတွင်း​ရေးမှူးချုပ်အဖြစ် ခန့်အပ်ခံရသည်။
ချူအန် လိပိုင်အစိုးရ၏ ပို့​ဆောင်​ရေး ဒုဝန်ကြီးလည်း ဖြစ်လာခံ့သည်။
​၁၉၉၅​ရွေး​ကောက်ပွဲတွင် ဘန်​ကောက်မြို့မှပင် အနိုင်ရကာ ဘန်ဟန် ဆီပါ့အာချာအစိုးရ၏ ပြည်ထဲ​ရေး ဒုဝန်ကြီး ဖြစ်လာခဲ့သည်။
သူ၏ကာလအတွင်း ဘန်နအ​​ဝေး​ပြေးလမ်းစီမံကိန်းမှာ ၁၁လကြာ ​နှောင့်​နှေးခဲ့သည်။
ဤသည်မှာ နိုင်ငံအတွင်း ကြီးမား​သော ရှုတ်ချ​ပြောဆိုမှုခြင်းဖြစ်ခဲ့သည်။
အ​ကြောင်းမှာ အစိုးရအ​နေဖြင့် ​လျော်​ကြေး​​ငွေ သန်း​ထောင်ချီ​ပေးခဲ့ရခြင်း​ကြောင့်ဖြစ်သည်။
၁၉၉၆တွင် ပြန်လည်အ​ရွေးခံရပြန်ပြီး ပလန်းဓမ္မပါတီ၏ တစ်ဦးတည်း​သော အ​ရွေးခံရသည့်အမတ်ဖြစ်သည်။
၁၉၉၈တွင် သက်ဆင်ရှင်နာဝပ်နှင့်အတူ ထိုင်းရန်ထိုင်းပါတီကို တည်​ထောင်ခဲ့ပြီး ဒုတိယ​ခေါင်း​ဆောင်ဖြစ်လာသည်။
ထို့​နောက် ယင်းပါတီမှာ ၂၀၀၆​ရွေး​ကောက်ပွဲတွင် ၆၁%ဖြင့် အနိုင်ရကာ ထိုင်း၏ အကြီးဆုံးပါတီဖြစ်ခဲ့သည်။
၂၀၀၁​ရွေး​ကောက်ပွဲတွင် အ​ရွေးခံရပြန်ပြီး ပြည်သူ့ကျန်မာ​ရေးဝန်ကြီးအဖြစ် ၂၀၀၁ ​ဖေ​ဖော်ဝါရီ ၁၇ရက်​နေ့တွင် သင်ဆင်အစိုးရမှ ခန့်အပ်ခဲ့သည်။
၂၀၀၆​ရွေး​ကောက်ပွဲအပြီးတွင် လယ်ယာစိုက်ပျိုး​ရေးနှင့် သမဝါယမဝန်ကြီးအဖြစ် ခန့်အပ်ခံရ​သော်လည်း အာဏာအသိမ်းခံခဲ့ရသည်။
ထိုင်းရတ်ထိုငိးပါတီ၏ အုပ်ချုက်​ရေးအဖွဲ့မှ​ခေါင်း​ဆောင်များကို နိုင်ငံ​ရေးလှုပ်ရှားမှု၅နှစ် ပိတ်ပင်လိုက်ရာ ​ခေါင်း​ဆောင် ၁၁၁ဦးတွင် သူလည်းပါခဲ့သည်။
စပါး () (မဂ္ဂဇင်း) သည် ဂျပန်နိုင်ငံထုတ် မဂ္ဂဇင်းတစ်စောင် ဖြစ်သည်။
၁၉၈၉ ခု၊ စက်တင်ဘာတွင် ရှုအီရှာ (Shueisha) ပုံနှိပ်လုပ်ငန်းက စတင်ထုတ်ဝေပြီး လစဉ် ၂၃ ရက်နေ့တွင် ဖြန့်ချိသည်။
အသက် ၂၀ မှ ၄၀ ကြား အထက်တန်းစား အမျိုးသမီးများအတွက် ဦးတည်ထုတ်ဝေပြီး ဂျပန်အမျိုးသမီးတို့၏ ဉာဏဆိုင်ရာစူးစမ်းလိုစိတ်ကို ဖက်ရှင်ဖြင့် နှိုးဆွကာ ပျော်ရွှင်တက်ကြွသော ဘဝနေထိုင်မှုရရှိစေရန် ရည်ရွယ်သည်။
https://spur.hpplus.jp/magazine/ ပြင်ပလင့်များ ဖေ့ဘွတ်ပေါ်ရှိ စပါး တွစ်တာပေါ်ရှိ စပါး အင်စတာဂရမ်ပေါ်ရှိ စပါး ပင်ထရတ်ပေါ်ရှိ စပါး လိုင်းပေါ်ရှိ စပါး ကိုးကား Category:ဂျပန် လစဉ်မဂ္ဂဇင်းများ။
thumb|ယခင်က သမ္မတအလံပေါ်တွင်တွေ့ရသော ကဒေါင်းပုံ မြန်မာနိုင်ငံ၏ အမျိုးသားရေးသင်္ကေတများသည် မြန်မာလူမျိုးများကို ကိုယ်စားပြုသော အမှတ်တံဆိပ်များ၊ သင်္ကေတများနှင့် အခြားအနုပညာ အသုံးပြုမှုများ ဖြစ်သည်။
တရားဝင် ဥပဒေကြောင်းအရ ပြဋ္ဌာန်းထားခြင်းမရှိသော်လဲ မြန်မာတို့၏သင်္ကေတများအဖြစ် လက်တွေ့တွင် အသုံးပြုလျက်ရှိသည်။
ထိုသင်္ကေတအများစုမှာ ကုန်းဘောင်ခေတ်မှ စတင်ခဲ့သည်။
ပန်း မြန်မာ့ရိုးရာပြက္ခဒိန်အရ လအသီးသီးတွင် အထိမ်းအမှတ်ပန်းများရှိသည်။
သို့သော် ပန်း ၂ မျိုးကို နိုင်ငံတော် အထိမ်းအမှတ်ပန်းအဖြစ် အသုံးပြုကြသည်။
240x240px ပိတောက်ကို နိုင်ငံတော် အထိမ်းအမှတ်ပန်းအဖြစ် အသုံးပြုကြပြီး သင်္ကြန်ကာလနှင့် ဆက်စပ်နေသည်။
တစ်ခါတစ်ရံတွင် ပိတောက်ပန်းကို ထိုင်းနိုင်ငံ၏ အထိမ်းအမှတ်ပန်းဖြစ်သော ငုဝါပန်းနှင့် မှားယွင်းတတ်ကြသည်။
100px သဇင်ပန်းသည် အခြားသော အထိမ်းအမှတ်ပန်းဖြစ်သည်။
မြန်မာကဗျာများအရ ကုန်းဘောင်ခေတ်ကာလတွင် သဇင်ပန်းကို တော်ဝင် ထီးသုံးနန်းသုံးပန်းအဖြစ် အသုံးပြုကြောင်း တွေ့နိုင်သည်။
ပထမဆုံးဖူးသော သဇင်ဖူးကို ဘုရင်သာ ပိုင်ဆိုင်ပြီး အခြားသူများမှ ခူးယူမိပါက သေဒဏ်ပင် ကျခံရနိုင်သည်။
မြန်မာနိုင်ငံ၏ နိုင်ငံတော်အထိမ်းအမှတ်တံဆိပ်၊ တစ်သောင်းကျပ်တန် ငွေစက္ကူများတွင် သဇင်ပန်းကိုတွေ့နိုင်သည်။
အင်ကြင်းပန်းသည် တတိယမြောက် အထိမ်းအမှတ်ပန်းဖြစ်သည်။
မန်များ 180px ဒေါင်း (သို့မဟုတ်) ဥဒေါင်းသည် မြန်မာနိုင်ငံ၏ အထိမ်းအမှတ်သင်္ကေတတစ်ခု ဖြစ်သည်။
ဒေါင်းမှာ ကုန်းဘောင်ခေတ်နှင့် ကိုလိုနီခေတ်တို့တွင် များစွာ အသုံးပြုခဲ့သည်။
'ကဒေါင်း'ကို မြန်မာမင်းတို့၏ သင်္ကေတအဖြစ် အသုံးပြုခဲ့သည်။
ထို့အပြင် မင်းတုန်းမင်းလက်ထက်က ဒင်္ဂါးပြားများပေါ်တွင် ရိုက်နှိပ် သုံးစွဲခဲ့သည်။
လွတ်လပ်ရေးရသောအခါတွင်လည်း ၁၉၄၈ ခုနှစ်မှ ၁၉၆၆ ခုနှစ်အထိ ငွေစက္ကူများအပေါ်တွင် ရိုက်နှိပ်ခဲ့ပြန်သည်။
ကုန်းဘောင်ခေတ်အလံ၊ ဗြိတိသျှမြန်မာအလံ၊ လွတ်လပ်ရေးမရမီ မြန်မာပြည်နယ် (State of Burma) အလံတို့တွင်လည်း ဒေါင်းတံဆိပ်ကို အသုံးပြုခဲ့သည်။
ဒေါင်းပုံ၏ အခြားရွေးချယ်စရာမှာ ခွပ်ဒေါင်း ဖြစ်သည်။
ဒေါင်းပုံမှာ နိုင်ငံရေးနှင့် ဆက်နွယ်နေ၍ နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် ခြင်္သေ့ဖြင့် အစားထိုးခဲ့သည်။
180px ခြင်္သေ့သည် ဘုရား၊ ပုထိုး၊ စေတီများ အရှေ့တွင် တွေ့မြင်နိုင်သည်။
နိုင်ငံတော်အေးချမ်းသာယာရေးနှင့် ဖွံ့ဖြိုးရေးကောင်စီလက်ထက်တွင် နိုင်ငံ၏ အမှတ်တံဆိပ်အဖြစ် တွင်ကျယ်စွာ အသုံးပြုလာသည်။
၁၉၄၈ ခုနှစ်မှ ယနေ့တိုင်အသုံးပြုခဲ့သော နိုင်ငံတော်အထိမ်းအမှတ်တံဆိပ် ၃ ခုတွင် ခြင်္သေ့ကို ဆက်တိုက်အသုံးပြုခဲ့သည်။
ပြောင်းလဲခဲ့သော ငွေစက္ကူနှင့် ဒင်္ဂါးများတွင်လည်း တွေ့နိုင်သည်။
မြန်မာဘုရင်တို့၏ အဓိကပလ္လင်ဖြစ်သော သီဟာသနပလ္လင်တွင်လည်း အသုံးပြုထားသည်။
180px ဆင်ဖြူတော်သည် နိုင်ငံ၏ အခြားသောအထိမ်းအမှတ်ဖြစ်သည်။
ဆင်ဖြူတော်ကို ဘုရင်များခေတ်ဆီက ပို၍ အသုံးပြုခဲ့သည်။
အိမ်နီးချင်း အယုဒ္ဓယကဲ့သို့ပင် ဆင်ဖြူတော်ကို ပိုင်ဆိုင်သော ဘုရင်သည် ဘုန်းကြီးသည်ဟု ယူဆကြသည်။
ယနေ့ခေတ် ၅၀၀၀ ကျပ်တန်နှင့် ၁၀၀၀၀ ကျပ်တန်တို့တွင် ဆင်ဖြူတော်ပုံကို တွေ့နိုင်သည်။
အစားအစာ အသီးမှာ သရက်၊ အသားမှာ ဝက်၊ အရွက်မှာ လက်ဖက်ဆိုသကဲ့သို့ မြန်မာနိုင်ငံ၏ အထိမ်းအမှတ် အစားအစာမှာ လက်ဖက်ဟု လူအများက လက်ခံကြသည်။
https://w.wiki/BoAoထမနဲ 180px မုန့်ဟင်းခါးသည် တွဲဖက် အထိမ်းအမှတ်အစားအစာဖြစ်သည်။
110px လက်ဖက်သည် မြန်မာ့ရိုးရာ အစားအစာတစ်မျိုးဖြစ်သည်။
အားကစား အားကစား 180px ခြင်းလုံးသည် နိုင်ငံတော် အားကစားဖြစ်သည်။
ခြင်းလုံးကစားနည်း၏ ထူးခြားချက် မှာ တယောက်နှင့် တယောက် တဖက်နင့်တဖက် ယှဉ်ပြိုင်ရသည် မဟုတ်ပဲ ခြင်းလုံးကို မြေသို့မကျအောင် ကစားဖော်များက စုပေါင်း အားထုတ်ရသော ကစားနည်းဖြစ်သည်။
မန္တလေးမြို့သည် ခြင်းလုံးပညာသင်ယူရန် အကောင်းဆုံးနေရာဖြစ်သည်။
တူရိယာ 100px စောင်းကောက်သည် နိုင်ငံတော် တူရိယာဖြစ်သည်။
ခေတ်ပေါ်ဂီတများတွင် အသုံးမပြုသော်လည်း မြန်မာ့ဂီတ၏ ပြယုဂ်ဖြစ်သည်။
အာရှတွင် ကျန်ရစ်သော တစ်ခုတည်းသော စောင်းဖြစ်သည်။
Miller, Terry E. and Sean Williams. The Garland handbook of Southeast Asian music. Routledge, 2008. မြန်မာ့တူရိယာ အမျိုးအစားများ ဝင်ကြည့်ရန်https://w.wiki/BoAe 100px နှဲသည် အခြားသော နိုင်ငံတော်အထိမ်းအမှတ် တူရိယာဖြစ်သည်။
ဆက်စပ်ကြည့်ရှုရန် မြန်မာနိုင်ငံ၏ နိုင်ငံတော်အထိမ်းအမှတ်တံဆိပ် ကိုးကား Category:မြန်မာနိုင်ငံတော်အထိမ်းအမှတ်သင်္ကေတများ။
ဒီပင်္ကရရံသိဇောတိ(; ရောမ: Dipangkorn Rasmijoti, )သည် ထိုင်းနိုင်ငံ၏ နန်း​မွေနန်းလျာ၊​ ထီးရန်နန်းရန် မင်းသားတစ်ပါး ဖြစ်သည်။
ဘုရင်ဝဇိရာလင်္ကရဏ၏ ငါး​ယောက်​မြောက်သား၊ ခုနစ်​ယောက်​မြောက်နှင့် အငယ်ဆုံးက​လေးဖြစ်သည်။
မယ်​တော်မှာ ဘုရင်၏ တတိယ​မြောက်လက်ထပ်ခဲ့​သောမိဖုရား ဆရီရမ်ဆမီ ဆုဝဒီဖြစ်သည်။
ဘဝအစနှင့် ပညာ​ရေး မင်းသားကို ၂၀၀၅ခုနှစ် ဧပြီလ၂၉ရက်​နေ့က ဘန်​ကောက်မြို့ရှိ သီရိရာဇ်ဆေးရုံတွင် ဖွားမြင်ခဲ့သည်။
၂၀၀၅ ခုနှစ် ဇွန်လ၁၅ရက်​​နေ့တွင် ဘိုး​တော် ဘူမိဗလအတုလျတေဇက မင်းသားဘွဲ့ ​ပေးသနားခဲ့သည်။
120px thumb|မင်းသား၏ ​တော်ဝင်အလံ နိုင်ငံခြားရှိ ဘာ​ဗေးရီးယန်းနိုင်ငံတကာ​ကျောင်းတွင် ပညာမသင်မီသူ၏ ပညာ​ရေးကို ချသရာလဒါ​ကျောင်းတွင် စတင်ခဲ့သည်။
နန်း​မွေနန်းလျာအဆင့် သူသည် ခမည်းတော် ဝဇိရာလင်္ကရဏကိုဆက်ခံမည့် တစ်ဦးတည်း​သောသူ ဖြစ်သည်။
သို့​သော် ၂၀၁၄ ဒီဇင်ဘာလတွင် ဝဇိရာလင်္ကရဏနှင့် ဆရီရမ်ဆမီ ဆုဝဒီတို့ ကွာရှင်းခဲ့၍ သူ၏ နန်း​မွေနန်းလျာမှာ သိပ်မ​သေချာ​ပေ။
၁၉၂၄ ဆက်ခံခြင်းဥပ​ဒေအရ အကြီးမှစ၍ နန်း​မွေနန်းလျာဆက်ခံရမည်ဖြစ်​သော်လည်း ဝဇိရာလင်္ကရဏသည် သူ၏ ဒုတိယ​မြောက်အိမ်​ထောင်နှင့် ၁၉၉၆ခုနှစ်တွင် ကွာရှင်းကာ သား​လေး​ယောက်ကိုပါ စွန့်လွှတ်ခဲ့သည်။
ဘွဲ့တံဆိပ်နာမံတော် 29 April 2005 – 5 May 2019​ ၂၉ ဧပြီလ ၂၀၀၅ - ၅ မေလ ၂၀၁၉ ထိုင်း - พระเจ้าหลานเธอ พระองค์เจ้าทีปังกรรัศมีโชติ (Phra Chao Lan Thoe Phra Ong Chao Dipangkorn Rasmijoti) ဗြစောလန်ထော ဗြအင်္ဂါစောဒီပင်္ကရရံသိဇောတိ ၅ မေလ ၂၀၁၉ - လက်ရှိအထိ ထိုင်း - สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร (Somdet Phra Chao Luk Ya Thoe Chao Fa Dipangkorn Rasmijoti Maha Vajirottamangkun Sirivibulyarajakumar) ဆောမ်ဒေ့ဗြစောလုက်ယာထော စောဖာဒီပင်္ကရရံသိဇောတိ မဟာဝဇိရတမကုဋ သီရိဝိဘူလယရာဇာကုမာ ခမည်းတော်ဝဇိရာလင်္ကရဏမင်း နန်းတက်သည့်အခါ ဘွဲ့တံဆိပ်နာမံတော်အသစ်ကို ပေးသနာခဲ့သည်။
​ဆွေစဉ်မျိုးဆက် ကိုးကား Category:ထိုင်းနိုင်ငံ ကဏ္ဍ:စကြီမင်းဆက်။
ဗိဿနိုးမိဖုရားသင်္ချိုင်း သည် သရေခေတ္တရာမြို့ဟောင်းတွင် တည်ရှိသည့် ရှေးဟောင်းသင်္ချိုင်းတစ်ခု ဖြစ်သည်။
တည်နေရာ သရေခေတ္တရာမြို့ဟောင်း၏ အပြင်ဘက် တောင်ဘက်ခြမ်းတွင် တည်ရှိသည်။
ရှာဖွေတွေ့ရှိမှုများ ၁၉၆၇ ခုနှစ်တွင် တူးဖော်ရှာဖွေခဲ့ရာ ကြီးမားသည့် ကျောက်အရိုးအိုး ခြောက်လုံးကို တစ်နေရာတည်းတန်းလျက် သုံးလုံးစီ အရှေ့အနောက်တန်းလျက် တူးဖော်တွေ့ရှိခဲ့သည်။
ကျောက်အရိုးအိုးများသည် ပျမ်းမျှအားဖြင့် ပတ်လည် ၂.၄ မီတာနှင့် အမြင့် ၀.၈၄ မီတာ ရှိသည်။
အရိုအိုးများသည် လျှာထိုး အံကျပါ ကျောက်ခွေများဖြင့် ဆက်စပ်ကာ ပြုလုပ်ထားသည်။
သင်္ချိုင်းသည် ဗိဿနိုးမိဖုရားနှင့် ဆွေတော်မျိုးတော်များ သင်္ချိုင်းလက်ရာ ဖြစ်သည်။
ဘဲဘဲဘုရားသည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
လေးမျက်နှာဂူဘုရားသည် သရေခေတ္တရာပျူမြို့ဟောင်းရှိ ဘုရားတစ်ဆူ ဖြစ်သည်။
ရဟန္တာဂူဘုရားသည် သရေခေတ္တရာပျူမြို့ဟောင်းရှိ ဘုရားတစ်ဆူ ဖြစ်သည်။
ရွှေနန်းဦးစေတီတော်သည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
စက်တိုင်စေတီတော်သည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
ညီးညီးစေတီတော်သည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
ဆင်ချည်တိုင်စေတီတော်သည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
thumb|သီရိခေတ္တရာပြတိုက် သီရိခေတ္တရာပြတိုက်သည် ပဲခူးတိုင်းဒေသကြီး၊ ပြည်မြို့နယ်၊ မှော်ဇာရွာတွင် တည်ရှိသည့် ပြတိုက်ဖြစ်သည်။
မြန်မာနိုင်ငံရှိ ပြတိုက်များတွင် ရှေးအကျဆုံးဖြစ်ပြီး ၁၉၆၀ ပြည့်နှစ်တွင် စတင်တည်ထောင်ခဲ့သည်။
ပြသထားသည်များ ပြတိုက်တွင် ပျူလူမျိုးတို့၏ ရှေးဟောင်းပစ္စည်းများကို တစ်စုတဝေး ထိန်းသိမ်းပြသထားသည်။
ပြသထားသည့် ပစ္စည်းများမှာ သဲကျောက်ဖြင့် ပြုလုပ်ထားသော ကျောက်အရိုးအိုးများ၊ ဌာပနာတိုက်ဖုံး ကျောက်ပြားများ၊ အဝလောကီတေသွာရ (လောကနာထကျောက်ရုပ်ကြွ၊ တာရာဒေဝီ နတ်သမီးကျောက်ရုပ်ကြွ)၊ ပျူကချေသည် ကြေးရုပ်ငါးရုပ်၊ ပျူပုတီးစေ့များ၊ သဲကျောက်ဖြင့် ပြုလုပ်ထားသော ဗိဿနိုးနတ်မင်း နှင့် လက်ရှ်မီးရုပ်တု၊ သံပန္နက်တိုင်၊ ပလ္လင်လေးမျက်နှာတွင် ပျူစာပါသော သဲကျောက် ဗုဒ္ဓဆင်းတုတော်၊ အုတ်ခွက်များ၊ ဒင်္ဂါးပြားများ၊ အုတ်ကြွပ်အမိုးအပြားများ စသည့် ရှေးဟောင်းပစ္စည်းများ ဖြစ်သည်။
ပြတိုက်တွင် ပျူလူမျိုးတို့အကြောင်းကို လေ့လာကြည့်ရှုနိုင်သည်။
thumb|ဘောဘောကြီးစေတီတော် ဘောဘောကြီးစေတီသည် သရေခေတ္တရာမြို့ဟောင်းတွင် တည်ရှိသည့် ရှေးဟောင်းစေတီတော်တစ်ဆူ ဖြစ်သည်။
တည်နေရာ စေတီတော်သည် သရေခေတ္တရာမြို့ဟောင်း၏ အနောက်တောင်ဘက်တွင် တည်ရှိသည်။
တည်ထားကိုးကွယ်ခြင်း စေတီတော်ကြီးကို ဒွတ္တပေါင်မင်းကြီးသည် တည်ထားကိုးကွယ်ခဲ့သည်။
မင်းကြီး တည်ထားကိုးကွယ်ခဲ့သည့် စေတီတော်ကိုးဆူတွင် တစ်ဆူအပါအဝင် ဖြစ်သည်။
စေတီတော်ကို အေဒီ ၆ - ၇ ရာစုတွင် တည်ထားခဲ့ပြီး ဘုရားရှင်၏ ဓာတ်တော်၊ မွေတော်များကို ဌာပနာထားသည်။
အတိုင်းအတာများ စေတီတော်သည် ဉာဏ်တော် ၄၆.၆၃၄ မီတာ ရှိသည်။
လုံးပတ်တော်သည် ၆၄.၈ မီတာ ရှိသည်။
စေတီတော်၏ ပုံသဏ္ဌာန် ပစ္စယံငါးဆင့်ခံ၍ ၎င်းပစ္စယံပေါ်တွင် ထုလုံးရှည် (ဆလင်ဒါ) ပုံ အုတ်စေတီကို တည်ထားခြင်း ဖြစ်သည်။
စေတီတော်သည် အိန္ဒိယနိုင်ငံ၊ ဆာရ်နတ်အရပ်ရှိ အနတ္တလက္ခသုတ်ဟောတော်မူရာ အထိမ်းအမှတ်စေတီဖြစ်သော ဓမ္မေခစေတီနှင့် ဆင်တူသည်။
ဘုရားကြီးစေတီတော် သည် သရေခေတ္တရာမြို့ဟောင်းတွင် တည်ရှိသည့် ရှေးဟောင်းစေတီတော်တစ်ဆူ ဖြစ်သည်။
တည်နေရာ စေတီတော်သည် သရေခေတ္တရာမြို့ဟောင်း၏ အနောက်မြောက်ဘက် ပြည် - အောင်လံ ကားလမ်းဘေးတွင် တည်ရှိသည်။
တည်ထားကိုးကွယ်ခြင်း စေတီတော်ကို ဒွတ္တပေါင်မင်းကြီးသည် အေဒီ ၆ - ၇ ရာစုတွင် တည်ထားခဲ့သည်။
မင်းကြီး တည်ထားခဲ့သည့် စေတီကိုးဆူတွင် တစ်ဆူအပါအဝင် ဖြစ်သည်။
စေတီတော်တွင် မြတ်စွာဘုရားရှင်၏ ဓာတ်တော်စစ်တစ်ဆူ၊ လက်ယာခြေမတော်မှ ခြေသည်းတော်တို့ကို ထည့်သွင်းဌာပနာထားသည်။
စေတီတော်သည် အလွန်ကြီးမားသဖြင့် "မဟာစေတီ" ဟု ခေါ်ဝေါ်သမုတ်ကြသည်။
စေတီတော်သည် မြန်မာနိုင်ငံတွင် ရှေးအကျဆုံးစေတီတော်တစ်ဆူလည်း ဖြစ်သည်။
အတိုင်းအတာများ ဉာဏ်တော် ၄၂.၃၆၇ မီတာ ရှိသည်။
အောက်ခြေလုံးပတ်တော်သည် ၉၃.၅၇၄ မီတာ ရှိသည်။
ပုံသဏ္ဌာန် စေတီတော်သည် ပစ္စယံသုံးဆင့်ပါရှိသည်။
စေတီတော်သည် ယခုခေတ်မြန်မာစေတီတော်များ၏ ပုံစံသို့ စတင်ပြောင်းလဲလာသော အဆောက်အအုံပုံစံ ဖြစ်သည်။
ဘုရားမာစေတီသည် သရေခေတ္တရာပျူမြို့ဟောင်းရှိ ရှေးဟောင်းစေတီတော်တစ်ဆူ ဖြစ်သည်။
တည်နေရာ စေတီတော်သည် မြို့ဟောင်း၏ အရှေ့မြောက်ဘက် ပြည် - ပေါက်ခေါင်းကားလမ်းဘေးတွင်တည်ရှိသည်။
တည်ထားကိုးကွယ်ခြင်း စေတီတော်ကို ဒွတ္တပေါင်မင်းကြီးက အေဒီ ၆ - ၇ ရာစုတွင်တွင် တည်ထားခဲ့သည်။
မင်းကြီးတည်ထားကိုးကွယ်ခဲ့သည့် စေတီကိုးဆူတွင် အပါအဝင် ဖြစ်သည်။
စေတီတော်တွင် မြတ်စွာဘုရားရှင်၏ လက်သည်းတော်၊ ခြေသည်းတော်၊ ညှပ်ရိုးတော်တို့ကို ဌာပနာထားသည်။
အတိုင်းအတာများ စေတီတော်သည် ဉာဏ်တော်အမြင့် ၄၂၆၂ မီတာ၊ အောက်ခြလုံးပတ်တော် ၉၅.၉၈ မီတာ ရှိသည်။
စေတီတော်တွင် ပစ္စယံသုံးဆင့် ပါရှိသည်။
thumb|ဟိမဝန္တာဆား ဟိမဝန္တာဆား(ခေါ်) ပန်းရောင်ဆား () ဆိုသည်မှာ ပါကစ္စတန်နိုင်ငံ၊ ပန်ချပ်ဒေသရှိ ကျောက်တုံးများမှ ရရှိသော တွင်းထွက်ဆား (Halite) တစ်မျိုးဖြစ်သည်။
အဆိုပါဆားသည် ပန်းရောင်သန်းနေသဖြင့် ပန်းရောင်ဆားဟုလည်း ခေါ်ဝေါ်သည်။
ဟိမဝန္တာဆားကို အစားအစာများ စားသောက်ရာတွင် စားပွဲတင်ဆားအဖြစ် အသုံးပြုကြသည့်အပြင် အစားအစာများကို ချက်ပြုတ်ရာနှင့် ပြင်ဆင်ရာတို့တွင်၎င်း၊ ဆားပုံဆောင်ခဲများကို အသုံးပြု၍ အခန်းတွင်း လေသန့်စင်စေရန် အလှဆင် ဆားမီးခွက်များ ပြုလုပ်ရာ၌၎င်း ခန္ဓာကိုယ်အား နှိပ်နယ်ရာ၌၎င်း အသုံးပြုကြသည်။
ဟိမဝန္တာဆားကို ဆားကြောရှိသော တောင်ကြောတစ်လျှောက်မှ တူးဖော်ရရှိသည်။
ဆားတောင်ကြောသည် ဟိမဝန္တာ တောင်ဘက်စွန်း ပိုသိုဟာကုန်းမြင့် တစ်လျှောက်တွင် တည်ရှိသည်။
အဆိုပါကုန်းပြင်မြင့်သည် အိန္ဒိယတိုက်နှင့် ယူရေးရှား ခေါ် ဥရောပ၊ အာရှတိုက်တို့ ထိတွေ့တိုက်မိမှုမှ တွန့်ခေါက်၍ ပေါ်ထွက်လာခြင်းဖြစ်သည်။
လွန်ခဲ့သော နှစ်ပေါင်းသန်း ၆၀၀ မှ ၅၄၀ ကြားတွင် ဟိမဝန္တာတောင်သည် ပင်လယ်ရေပြင်အောက်၌ ရှိနေခဲ့ပြီး ကမ္ဘာ့မြေပြင်၏ ရွေ့လျားမှုကြောင့် ဟိမဝန္တာတောင်သည် ပင်လယ်ရေပြင် မြေအောက် မီတာ ၆၀၀ အောက်သို့ရောက်ရှိခဲ့သည်။
နှစ်သန်းပေါင်းများစွာ ကမ္ဘာ့မြေအောက်၏ ဖိအားနှင့် အပူချိန်ကြောင့် ပန်းရောင်ပုံဆောင်ခဲများ အသွင်သို့ ပြောင်းလဲသွားပြီး နှစ်သန်းပေါင်း ၂၀၀ ဝန်းကျင်တွင် သဘာဝဆား အဖြစ်သို့ ရောက်ရှိခဲ့သည်။
ပထမဦးဆုံး မှတ်တမ်းများအရ လွန်ခဲ့သော နှစ်ပေါင်း ၁၂၀၀ ခန့်က ဂျန်ဂျူယာလူမျိုးများက စတင်တူးဖော် အသုံးပြုခဲ့ကြသည်။
ဟိမဝန္တာဆားကို အများအားဖြင့် ပါကစ္စတန်နိုင်ငံ ပန်ဂျပ်ပြည်နယ်၊ ဂျဟီးလမ်းခရိုင်၊ ဟူရာမြို့အနီးရှိ ဟူရာဆားမိုင်းမှ အများအပြား ထုတ်လုပ်လျက် ရှိသည်။
ဟိမဝန္တာဆားသည် စားပွဲတင်ဆားနှင့် ဓာတုဗေဒအရ ဆင်တူသော်လည်း ရှေးဦးကမ္ဘာ့ပင်လယ်ရေအောက်၌ ဖြစ်ထွန်းလာသောကြောင့် သတ္တဝါအားလုံးအတွက် အလွန်တန်ဖိုးရှိလှပြီး သတ္တုဓာတ် အမျိုးပေါင်း ၈၄-မျိုး ပါဝင်ကာ ကမ္ဘာ့အသန့်စင်ဆုံး ဆားဖြစ်သည်။
ဆား၏ အရောင်မှာ အနီဖျော့ဖျော့အရောင်နှင့် နီဝါရောင်များလည်း ရှိတတ်သည်။
တစ်ခါတသ်ရံ ဆားတူးဖော်သူအချို၏ အညစ်အကြေးများ သန့်စင်မှု မရှိသောကြောင့် ဆားသုံးရန် မသင့်သည့် ဆားများလည်း ပါလာတတ်သည်။
ဟိမဝန္တာဆား၌ ဆိုရီယမ် ကလိုရိုက်၉၈%?ပါဝင်ပြီး အခြားသတ္တုဓာတ်များဖြစ်သည့် မဂ္ဂနီစီယမ်၊ ပိုတက်ဆီယမ်နှင့် ကယ်လ်စီယမ် ၂% ပါဝင်နေသည်။
ချက်ပြုတ်ရာတွင်၎င်း၊ ကော့တေးများ ပြင်ဆင်ရာတွင်၎င်း၊ အိမ်တွင်း Spa အနေဖြင့် ၎င်း အသုံးပြုနိုင်သည်။
အတုံးအခဲများ ဖြစ်၍ အဆိုပါဆားကို လေထုသန့်စင်နိုင်ခြင်းကြောင့် မိမိအိပ်ခန်းအတွင်းတွင်လည်း ထားရှိနိုင်သည်။
ဈေးကွက်၌ ရောင်းချနေသော မည်သည့်ဆားမဆို ပင်လယ်ရေမှသာ ထုတ်လုပ်သန့်စင်ပြီး ဆိုဒီယမ်ကလိုရိုက်နှင့် အချို့ဆားများတွင် အိုင်အိုဒင်း ထည့်ထားသည်။
ကျန်းမာရေးအတွက် အထောက်အကူပြုသည့် မည်သည့် သတ္တုဓာတ်မှ ပါဝင်မှု မရှိပါ။
ပင်လယ်ရေတွင်လည်း အမှိုက်များ၊ ဓာတုအဆိပ်အတောက်များနှင့် ပြည့်နှက်နေသဖြင့် ပင်လယ်ရေမှ ဆားဖြူများ ဖြစ်လာအောင် ချွတ်ဆေးများ၊ ဓာတုသန့်စင်ဆေးများ၊ အစိုမပြန်အောင် ဓာတုဆေးများ စသည်တို့ဖြင့် ပြုပြင် သန့်စင်ထားသောကြောင့် ဆားကို မြောက်မြားစွာ ကြာရှည်သုံးဆောင်ပါက သွေးတိုးရောဓါ၊ နှလုံးရောဂါ၊ အဝလွန်ရောဂါ၊ ကျောက်ကပ်ရောဂါ၊ အရိုးပွရောဂါ၊ စိတ်ကျရောဂါ၊ ဓာတ်မတည့်ခြင်း၊ ဖောရောင်ခြင်းနှင့် အိပ်ရေးပျက်ခြင်းတို့ကို ပိုမိုဖြစ်စေသည်။
အကျိုးအာနိသင် ဟိမဝန္တာဆားအား လက်ဖက်ဇွန်းတစ်ဇွန်းကို ရေနွေးတစ်ခွက်နှင့် သောက်သုံးပါက စိတ်ကိုကြည်လင်ပေါ့ပါးစေသည်။
ထို့ပြင် အသက်ရှူလမ်းကြောင်းနှင့် အဆုတ်၏ လုပ်ဆောင်ချက်များကို ကူညီပံ့ပိုးပေးခြင်း၊ သွေးကြောများ၏ ဆဲလ်အတွင်းရှိရှိ ရေဓာတ်ကို ထိန်းညှိပေးခြင်း၊ ရေဓာတ်စုပ်ယူမှု အားကောင်းစေခြင်း၊ အရိုးများကို သန်မာစေခြင်း၊ နှလုံးရောဂါ၊ သွေးတိုးရောဂါနှင့် ဆီးချိုရောဂါတို့ကို ကာကွယ်ပေးပြီး သွေးလည်ပတ်မှုကို အားကောင်းစေခြင်း၊ ကြွက်သားများ နာကျင်စေမှုကို လျှော့ချပေးပြီး ခန္ဓာကိုယ်အတွင်းရှိ အဆိပ်အတောက်များကို သန့်စင်စေခြင်း၊ သွားကိုက်သွားနာခြင်းနှင့် သွားဖုံးရောဂါများကို သက်သာလျော့နည်းစေခြင်း စသည့် အကျိုးကျေးဇူးများကို ရရှိစေသည်။
ယခုအခါ ဟိမဝန္တာဆား တောင်ကြောကို နှစ်စဉ် ခရီးသွားဧည့်သည် လေးသောင်းကျော် လာရောက်လည်ပတ်နေကြပြီး ဆားမိုင်းအတွင်း၌ ဆားပုံဆောင်ခဲများဖြင့် လက်ရာမြောက်စွာ တည်ဆောက်ထားသော အဆောက်အအုံများကိုလည်း လေ့လာနိုင်သည်။
ယခုအခါ ဟိမဝန္တာဆားကို မြန်မာနိုင်ငံအတွင်း အမြို့မြို့အနယ်နယ်ရှိ စတိုးဆိုင်များတွင် ဝယ်ယူရရှိနိုင်သည်။
thumb|ရွှေမြင်းတင်စေတီတော် ရွှေမြင်းတင်စေတီတော် သည် အကောက်တောင်ပေါ်ရှိ ရှေးဟောင်းသမိုင်းဝင်စေတီတော် ဖြစ်သည်။
သမိုင်း စေတီတော်ကို လွန်ခဲ့သော နှစ် ၂၀၀၀ ခန့်က သီရိဘင်္ဂလွန်မင်းကြီး၏ သားတော်ကြီး မဟာပုဉ္စမင်းသားက တည်ထားကိုးကွယ်ခဲ့သည်။
ဟိုးယခင်က ထိုနေရာသည် အလွန်စည်ကားခဲ့သည့် သီရိဘင်္ဂလွန်မြို့ တည်ရှိခဲ့သည်။
ထိုမြို့ကို သီရိဘင်္ဂလွန်မင်းကြီးသည် အုပ်ချုပ်မင်းလုပ်ကာ စိုးစံလျက် ရှိသည်။
ထိုမင်း၏ တောင်နန်းစံမိဖုရားတွင် သားတော်သုံးယောက် ရှိ၏။
ထိုသားတော်သုံးယောက်မှာ သားတော်ကြီး မဟာပုဉ္စ၊ သားတော်လတ် စူဠပုဉ္စ၊ သားတော်ငယ် သံပုဉ္စ တို့ ဖြစ်သည်။
မင်းကြီးသည် သားတော်ကြီးအား သိကြားမင်း ဆက်သခဲ့သည့် သိန္ဓောမြင်းပျံကို ပေးကာ အိမ်ရှေ့အရာ အပ်နှင်းခဲ့သည်။
မင်းကြီးသည် သားတော်သုံးပါးအား သိကြားမင်းက ဆက်သသည့် မြတ်စွာဘုရား၏ သရီယဓာတ်တော်သုံးဆူကို သားတော်သုံးပါးကို တစ်ဆူစီ ပေးကာ ဘုရားစေတီတည်ရန် အမိန့်ပေး၏။
ထိုအခါ သားတော်ကြီးသည် သိန္ဓောမြင်းပျံနှင့် ရွှေကိုတင်ကာ ရတနာပုဉ္စတောင်စွန်းတွင် စေတီတော်တည်ခဲ့သည်။
ရွှေများကို စေတီတော်တွင် ဌာပနာခဲ့သည်။
စေတီ၏ အမည်ဘွဲ့တော်ကို “ရတနာပုဉ္စ” ဟု သမုတ်ခဲ့သည်။
သားတော်လတ်သည် ရွှေတို့ကို ရထားနှင့်တင်ကာ စေတီတော်ကို တည်ခဲ့သည်။
ထိုစေတီတွင် ရွှေများကို ဌာပနာခဲ့သည်။
စေတီတော်၏ ဘွဲ့တော်ကို “ရထာပုဥဂ” ဟု သမုတ်ခဲ့သည်။
သားတော်ငယ်သည်လည်း ရွှေများကို လှည်းနှင့်အပြည့်တင်ကာ စေတီတော်တည်ခဲ့သည်။
ရွှေများကို ထိုစေတီတွင် ဌာပနာခဲ့သည်။
စေတီတော်၏ ဘွဲ့တော်ကို “သကဋာပုဉ္စာ” ဟု သမုတ်ခဲ့သည်။
ထိုကဲ့သို့ မင်းသားသုံးယောက်တို့သည် စေတီတော်သုံးဆူ တည်ခဲ့သည်။
ထိုဘုရားသုံးဆူအနက် အကြီးဆုံးမင်းသားတည်ခဲ့သည့် “ရတနာပုဉ္စစေတီတော်” သည် ရွှေကို သိန္ဓောမြင်းနှင့်တင်၍ ဌာပနာခဲ့သည်ကို အကြောင်းပြုကာ “ရွှေမြင်းတင်စေတီတော်” ဟု ခေါ်ဝေါ်ခဲ့ကြသည်။
ရွှေမြင်းတင်စေတီတော်မှ ဧရာဝတီမြစ်ကမ်းပါးယံအတိုင်း အောက်သို့ ဆင်းသက်ကာ ရှေးခေတ်ကျောက်ထွင်းဆင်းတုတော်များကို အနီးကပ် ကြည်ညိုနိုင်သည်။
ကျောက်ဖား စေတီတော်၏ ရင်ပြင်တွင် ကျောက်ဖားရုပ်တုတစ်ခု ရှိသည်။
“ကျောက်ဖားရေလာင်း စီးပွားကောင်း” ဟု အဆိုကို ယုံကြည်မှုရှိစွာဖြင့် ရေလောင်းကာ ဆုတောင်းမှုများလည်း ပြုလုပ်နိုင်သည်။
ကျောက်ပွား စေတီတော်၏ ရင်ပြင်တော်တွင်ပင် ကျောက်ပွားရှိ၏။
ထိုကျောက်ပွားဖြင့် ပိုက်ဆံများကို ထိကာ ဆုတောင်းများ ပြုလုပ်ပါက ပိုက်ဆံများ ပွားများလာနိုင်သည်ဟု ယုံကြည်မှုဖြင့် ဆုတောင်းမှုများလည်း ရှိသည်။
ရုပ်ပုံများ ကိုးကား Category:မြန်မာနိုင်ငံရှိ စေတီပုထိုးများ။
ကျော်ရင်မြင့် သည် မြန်မာစာရေးဆရာတစ်ဦး ဖြစ်သည်။
ငယ်ဘဝ ကျောင်းဆရာ ဦးဘရှိန်နှင့် ဒေါ်သိန်းရင် တို့မှ မန္တလေးတိုင်းဒေသကြီး၊ မတ္တရာမြို့နယ်၊ သုံးဆယ်ပေးရွာတွင် မွေးဖွားခဲ့သည်။
အမည်ရင်းမှာ ဦးကျော်ဆန်းမြင့် ဖြစ်သည်။
မန္တလေးတက္ကသိုလ်မှ ရူပဗေဒ ဘာသာရပ်အဓိကဖြင့် ၁၉၇၂-ခုနှစ်တွင် ဘွဲ့ရသည်။
အင်္ဂလန်နိုင်ငံ ကားဒစ်တက္ကသိုလ်ရှိ သွန်မဆင် ဖောင်ဒေးရှင်း (Thomson Foundation) က ပေးသော သတင်းစာပညာဒီပလိုမာကို ၁၉၉၈ တွင် ရသည်။
စာပေလှုပ်ရှားမှု ၁၉၆၈ ခု၊ ဇန်နဝါရီလထုတ် ဒို့ကျောင်းသား စာစောင်တွင် ပထမဆုံး ပုံနှိပ်ကဗျာစာမူ ဖော်ပြခံရသည်။
၁၉၉၁-ခုနှစ်မှ စတင်၍ ဓနစီးပွားရေး မဂ္ဂဇင်း မျက်နှာဖုံး ဆောင်းပါးများ ရေးသားခဲ့ပြီး ကုမုဒြာနှင့် မော်ဒန်သတင်းဂျာနယ်၊ စံတော်ချိန်သတင်းစာ၊ မန္တလေးအလင်း သတင်းစာများတွင် ဘဝဇာတ်ခုံ လူမှုဘဝရှုခင်းခေတ်သစ်ပုံပြင် စသည့် ပင်တိုင်ကဏ္ဍများ ရေးသားလျက် ရှိသည်။
"ဘဝဇာတ်ခုံ" စာအုပ်ဖြင့် ၂၀၀၈-ခုနှစ်တွင် ထွန်းဖောင်ဒေးရှင်း၊ စာပေဆု ချီးမြှင့်ခံရသည်။
"ဖေလင်းသစ်" ကလောင်အမည်ဖြင့်လည်း စာများရေးသည်။
၁၉၉၈ ခုနှစ်တွင် စာရေးဆရာမကြီး လူထုဒေါ်အမာ ဦးဆောင်ဖွဲ့စည်းသည့် ဗြဟ္မစိုရ် လူမှုကူညီရေးအသင်း ဖွဲ့စည်းရာတွင် ပါဝင်ပြီး ၂၀၁၂ အထိ အတွင်းရေးမှူး တာဝန်ကို ထမ်းဆောင်ခဲ့သည်။
ရန်ကုန် သတင်းစာပညာသင်တန်းကျောင်း၊ မန္တလေး သတင်းစာပညာသင်တန်းကျောင်းတို့၏ ဒါရိုက်တာ အဖွဲ့ဝင်လည်း ဖြစ်သည်။
လက်ရှိတွင် စာအုပ်ပေါင်း ၂၆-အုပ် ရေးသား ထုတ်ဝေပြီး ဖြစ်သည်။
စနေဝတ္ထုတိုများ စာအုပ်၊ ၂၀၁၈.ဒီဇင်ဘာ. ၂၅၊ စာ-၂ ကိုးကား Category:မြန်မာ စာရေးဆရာများ Category:သက်ရှိထင်ရှားပုဂ္ဂိုလ်များ Category:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ အမျိုးသား စာရေးဆရာများ။
စာရေးဆရာမ ငွေဇင်ယော်ဦးကို မန္တလေးတိုင်းဒေသကြီး၊ မိုးကုတ်မြို့၌ အဖ ဦးချစ်လှိုင်၊ အမိ ဒေါ်ခင်မေတို့မှ ၁၉၈၄-ခုနှစ်တွင် မွေးဖွားသည်။
၂၀၀၄- ခုနှစ် အောက်တိုဘာလထုတ် ရွှေအမြုတေ မဂ္ဂဇင်းတွင် လက်တွဲဖော် ဝတ္ထုတိုမှာ ပထမဆုံး ပုံနှိပ်ဖော်ပြခံရသော စာမူဖြစ်သည်။
၂၀၀၆-တွင် အသံမမြည်သော ခေါင်းလောင်းများ ဝတ္ထုတိုဖြင့် ရွှေအမြုတေ စာပေဆု (မျိုးဆက်သစ်ဆု)၊ ပုံသေနည်းမဲ့ ပုစ္ဆာ ဝတ္ထုတိုဖြင့် ပရိသတ် အကြိုက်ဆုံး ရွှေနှလုံးသားဆု၊ ၂၀၁၃-တွင် ဒီရေကျချိန် ဝတ္ထုတိုဖြင့် ရွှေအမြုတေ စာပေဆု (ဝတ္ထုတိုဆု)ကို ရရှိခဲ့သည်။
၂၀၁၀-တွင် မိုးတွေရွာနေတယ် ဝတ္ထုတိုစု အမည်ဖြင့် ပထမဆုံး ဝတ္ထုတိုပေါင်းချုပ်ကို ထုတ်ဝေခဲ့ပြီး ထိုစာအုပ်ဖြင့် တော်ဘုရားလေး စာပေဆု (၂၀၁၀) ရရှိခဲ့သည်။
ခင်ချမ်းမြေ့ဇော် ကလောင်အမည်ဖြင့် Treasure Land မဂ္ဂဇင်းတွင် ထူးချွန်ထင်ရှားသူများနှင့် တွေ့ဆုံခြင်း ကဏ္ဍကို ပင်တိုင်ယူထားပြီး ထင်ရှားသော နိုင်ငံရေးသမား၊ စီးပွားရေး သမားများနှင့် တွေ့ဆုံခန်း ၊ အတ္ထုပ္ပတ္တိ ဆောင်းပါးများ ရေးသားခဲ့သည်။
၂၀၁၁-တွင် ဆရာမချောအိမာန်(မန္တလေး)နှင့် တွဲဖက်၍ ချောအိမာန် ပြီးတော့ ငွေဇင်ယော်ဦး ငွေဇင်ယော်ဦး ပြီးတော့ ချောအိမာန် စာအုပ်၊ ၂၀၁၃-တွင် မအေးကြွယ် ထီပေါက်ခြင်း ဝတ္ထုတိုစုများ ထုတ်ဝေထားပြီး ယနေ့အထိ ဝတ္ထုတိုရှည် အပုဒ်ရေ ၈၀-ကျော် ရေးသားပြီး ဖြစ်သည်။
စနေဝတ္ထုတိုများ စာအုပ်၊ ၂၀၁၈.ဒီဇင်ဘာ. ၂၅၊ စာ-၁၂ Category:မြန်မာ စာရေးဆရာများ ကဏ္ဍ:မြန်မာ အမျိုးသမီး စာရေးဆရာများ ကဏ္ဍ:၁၉၈၄ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ။
စာရေးဆရာစိုးဘားဒိုင်ကို အဖ ဦးဖချပ်နှင့် အမိဒေါ်ဦးသင်တိုမှ ထားဝယ်မြို့တွင် မွေးဖွားသည်။
ထားဝယ် အထက(၄)တွင် ဆယ်တန်းအောင်ပြီး ရန်ကုန်တက္ကသိုလ်မှ ရူပဗေဒ ဘာသာရပ်ဖြင့် ၁၉၈၆-ခုနှစ်တွင် ဘွဲ့ရသည်။
၁၉၉၂-နိုဝင်ဘာလထုတ် ကြီးပွားရေးလမ်းညွှန် လစဉ်ထုတ် ဂျာနယ်တွင် FE SE နှင့် ကိုဘတီး သတင်းဝတ္ထုတိုဖြင့် စာပေလောကသို့ ဝင်ရောက်ခဲ့သည်။
Living Color မဂ္ဂဇင်းတွင် ကျောက်စိမ်းရောင်းဝယ်ရေး ဈေးကွက် အကြောင်းကို ကျောက်စိမ်းဈေးကွက် အမည်ဖြင့် သုံးနှစ်ကျော် လစဉ် ဆက်တိုက် ရေးသားခဲ့သည်။
အခြားကလောင်အမည်များမှာ အံစား၊ အသာနိုင် ဖြစ်သည်။
ချိန်သားကိုက် အမှတ်တမဲ့များ ဝတ္ထုတိုစု(၂၀၀၄) ပင်လယ်ကွန်ယက် ဝတ္ထုတိုများ(၂၀၀၅) ခေတ်ပြိုင်ရေးရာ စာဆောင်းပါးများ (၂၀၁၃) ဆင်တိုးလမ်း လူထုအခြေပြု နိုင်ငံရေးဆောင်းပါးများ(၂၀၁၄) ရေမျောကမ်းမဲ့ ပွဲတော် လုံးချင်းဝတ္ထု(၂၀၁၄) သဲနင်နေသော မြစ်ချင်းတွင်း(၂၀၁၅) ရှင်လင်းလက်နှင့် မိသားစုဟာ ကလေးတို့ကမ္ဘာ ကလေးဝတ္ထုတိုများ(၂၀၁၆) အပြင် အခြားစာရေးဆရာများနှင့် ဝတ္ထုတို စာအုပ်များ ထုတ်ဝေခဲ့သည်။
ဝတ္ထုတို ၁၅၀-ကျော် ရေးသားခဲ့သည်။
ဝတ္ထုရှည် ရသဆောင်းပါး ထင်မြင်ချက်နှင့် သုံးသပ်ဆောင်းပါးများ ရေးသားလျက် ရှိသည်။
စနေဝတ္ထုတိုများ စာအုပ်၊ ၂၀၁၈.ဒီဇင်ဘာ. ၂၅၊ စာ-၂၀ Category:မြန်မာ စာရေးဆရာများ ကဏ္ဍ:မြန်မာ အမျိုးသား စာရေးဆရာများ။
အိဆွတ်ခအိချိဘူတာ (五日市駅 အိဆွတ်ခအိချိ - အဲခိ ) သည် ဂျပန်နိုင်ငံ၊ ဟီရိုရှီးမားမြို့၊ ဆအဲခိရပ်ကွက်တွင် တည်ရှိသည့် ဘူတာတစ်ခု ဖြစ်သည်။
အိတိုဇခိဘူတာ (糸崎駅 အိတိုဇခိ - အဲခိ ) သည် ဂျပန်နိုင်ငံ၊ ဟီရိုရှီးမားခရိုင်၊ မိဟရမြို့တွင် တည်ရှိသည့် ဘူတာတစ်ခု ဖြစ်သည်။
အိတိုရှိနိုဘူတာ (愛し野駅 အိတိုရှိနို - အဲခိ ) သည် ဂျပန်နိုင်ငံ၊ ဟော့ကိုင်းဒိုးခရိုင်၊ ခိတမိမြို့တွင် တည်ရှိသည့် ဘူတာတစ်ခု ဖြစ်သည်။